59. ΑΠΟΦΑΣΗ ΥΠΟΥΡΓΟΥ ΣΥΓΚΟΙΝΩΝΙΩΝ Αριθ. 10257/1584 της 20 Μαρτ./1 Απρ. 1981 (ΦΕΚ Β΄  187) Περί μεταφοράς προσωρινής θέσεως 2ου-3ου βαθμού από τον προσωρινό κλάδο ΑΡ1 Διοικητικό Μεταφορών στον κλάδο ΑΤ2 Διοικητικό Μεταφορών του Υπουργείου Συγκοινωνιών. Με την αριθ. 10257/1584/20.3.81 απόφαση του Υπουργού Συγκοινωνιών, που εκδόθηκε σύμφωνα με τη διάταξη του εδαφ. α΄ της παρ. 2 του άρθρ. 44 του Π.Δ. 985/1977 και την αριθ. 2359/1980 απόφαση του Διοικητικού Εφετείου Αθηνών, διαπιστώνεται ότι, η κενή προσωρινή θέση 3ου-2ου βαθμού του προσωρινού κλάδου ΑΡ1 Διοικητικού Μεταφορών η συσταθείσα δια του Ν.Δ.75/74, καθίσταται οριστική δια της μεταφοράς της στον κλάδο ΑΤ2 Διοικητικό Μεταφορών του Υπουργείου Συγκοινωνιών από 16.3.1979, ημερομηνία κενώσεώς της λόγω παραιτήσεως του υπαλλήλου που την κατείχε. 